CELEX: 32018R0267
Language: fi
Date: 2018-02-19 00:00:00
Title: Komission täytäntöönpanoasetus (EU) 2018/267, annettu 19 päivänä helmikuuta 2018, tiettyjen tavaroiden luokittelusta yhdistettyyn nimikkeistöön

23.2.2018   
            
            
               FI
            
            
               Euroopan unionin virallinen lehti
            
            
               L 51/8
            
         KOMISSION TÄYTÄNTÖÖNPANOASETUS (EU) 2018/267,
   annettu 19 päivänä helmikuuta 2018,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
   sekä katsoo seuraavaa:
   
               (1)
            
            
               Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2018.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Pääjohtaja
         
         
            Verotuksen ja tulliliiton pääosasto
         
      
   
   
      (1)  EUVL L 269, 10.10.2013, s. 1.
   
      (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
   
      LIITE
      
                  Tavaran kuvaus
               
               
                  Luokittelu (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  
                              1)
                           
                           
                              Lämpömuovautuvien granulaattien muodossa oleva tuote (nk. väkevöite), joka koostuu
                              
                                          —
                                       
                                       
                                          laventeliöljystä;
                                       
                                    
                                          —
                                       
                                       
                                          piparminttuöljystä;
                                       
                                    
                                          —
                                       
                                       
                                          sitronellaalista;
                                       
                                    
                                          —
                                       
                                       
                                          natriumbentsoaatista;
                                       
                                    
                                          —
                                       
                                       
                                          polymeeristä (eteeni-vinyyliasetaatti (EVA) tai pientiheyspolyeteeni (LDPE))
                                       
                                    Tuotetta käytetään raaka-aineena haihtuvien öljyjen lisäämiseen muovinmuokkausprosessin aikana. Sen tarkoituksena on estää tiettyjä eläimiä puremasta ja vahingoittamasta valmiita muovituotteita.
                           
                        
               
                  3302 90 90 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön, 33 ryhmän 2 huomautuksen sekä CN-koodien 3302 , 3302 90  ja 3302 90 90  nimiketekstien mukaisesti.
                  Luokittelu nimikkeeseen 3901  ei tule kyseeseen, sillä tuotteen polymeerisisältö (EVA tai LDPE) toimii ainoastaan haihtuvien öljyjen kantajana.
                  Tuotteen keskeinen ainesosa ovat haihtuvat öljyt, jotka antavat tuotteelle sen olennaisen luonteen (eli jyrsijöitä, termiittejä ja muita eläimiä karkottavat ominaisuudet).
                  Sen vuoksi tuote on luokiteltava CN-koodiin 3302 90 90  muiksi hyvänhajuisten aineiden seoksiksi sekä yhteen tai useampaan tällaiseen aineeseen perustuviksi seoksiksi, jollaisia käytetään raaka-aineena teollisuudessa.
               
            
                  
                              2)
                           
                           
                              Lämpömuovautuvien granulaattien muodossa oleva tuote (nk. väkevöite), joka koostuu
                              
                                          —
                                       
                                       
                                          permetriinistä (ISO);
                                       
                                    
                                          —
                                       
                                       
                                          tymoliöljystä;
                                       
                                    
                                          —
                                       
                                       
                                          eugenoliöljystä;
                                       
                                    
                                          —
                                       
                                       
                                          sitraaliöljystä;
                                       
                                    
                                          —
                                       
                                       
                                          denatoniumbentsoaatista;
                                       
                                    
                                          —
                                       
                                       
                                          bentsoehapon johdannaisista;
                                       
                                    
                                          —
                                       
                                       
                                          lidokaiinista (INN);
                                       
                                    
                                          —
                                       
                                       
                                          polymeeristä (eteeni-vinyyliasetaatti (EVA) tai pientiheyspolyeteeni (LDPE))
                                       
                                    Tuotetta käytetään raaka-aineena hyönteisten torjunta-aineen lisäämiseen muovinmuokkausprosessin aikana. Sen tarkoituksena on estää termiittejä syömästä ja vahingoittamasta valmiita muovituotteita.
                           
                        
               
                  3808 91 10 
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3808 , 3808 91  ja 3808 91 10  nimiketekstien mukaisesti.
                  Luokittelu nimikkeeseen 3901  ei tule kyseeseen, sillä tuotteen polymeerisisältö (EVA tai LDPE) toimii ainoastaan hyönteisten torjunta-aineen kantajana.
                  Luokittelu nimikkeeseen 3302  ei tule kyseeseen, sillä tuotteessa on ainoastaan hyvin pieniä määriä haihtuvia öljyjä (tymolia, eugenolia ja sitraalia). Ne eivät näin ollen vaikuta merkittävästi tuotteen olennaiseen luonteeseen. Tuotteen keskeinen ainesosa on hyönteisten torjunta-aine (permetriini (ISO)), joka antaa tuotteelle sen olennaisen luonteen (eli torjuu termiittejä).
                  Tuote on sen vuoksi luokiteltava CN-koodiin 3808 91 10  pyretsoideihin perustuviksi hyönteisten torjunta-aineiksi.